b'\n_START_ARTICLE_\nSnubletr\xc3\xa5d\n_START_PARAGRAPH_\nEn snubletr\xc3\xa5d er en passiv udl\xc3\xb8sermekanisme, normalt brugt til milit\xc3\xa6re form\xc3\xa5l, selvom princippet har v\xc3\xa6ret brugt siden oldtiden, til at udl\xc3\xb8se f\xc3\xa6lder til fangst af vildt._NEWLINE_Typisk bruges en wire eller tr\xc3\xa5d, der er forbundet med en udl\xc3\xb8ser der reagerer p\xc3\xa5 bev\xc3\xa6gelse. Milit\xc3\xa6rt bruges en snubletr\xc3\xa5d til at udl\xc3\xb8se miner eller alarmer, typisk lysraketter.'